als_Latn dik_Latn tur_Latn
FMN: Borxhi i lartë, mbetet problem për ekonominë shqiptare
Borxhi i lartë, financimet nga banka dhe nevoja për reforma, janë përsëritur dje nga drejtuesit e Fondit Monetar Ndërkombëtar (FMN), si një pjesë e domosdoshme që i duhet Shqipërisë, për të arritur konsolidimin fiskal. Në raportin e fundit “Ballkani Perëndimor-15 vjet tranzicion ekonomik” jepet një panoramë e politikave fiskale, duke veçuar sfidat dhe duke dhënë rekomandime për politikat që duhen ndjekur.
Për vendin tonë sfida kryesore, theksohet se është borxhi i lartë dhe nevojat e financimit, të cilat janë gjerësisht të varura nga bankat.
Raporti rekomandon konsolidimin fiskal që do të vijë gjerësisht përmes masave në drejtim të të ardhurave dhe eliminimin e subvencioneve të energjisë.
Në këtë vlerësim të posaçëm të FMN-së për problematikat kryesore të ekonomive të vendeve të Ballkanit, evidentohet mungesa e reformave, të paktën për 10 vitet e fundit.
Raporti vlerëson se pas viteve ‘90 vendet e Ballkanit ndërmorën një proces transformimi tërësor. Megjithatë sipas FMN, në mesin e viteve 2000, procesi i transformimit strukturor filloi të ngadalësohet për shkak që nga ky institucion vlerësohen si “interesa personale” apo “lodhje”.
Raporti evidenton gjithashtu se ritmet pozitive të rritjes ekonomike kanë qenë më së shumti falë ndikimeve të jashtme sesa falë politikave të brendshme të shteteve të Ballkanit.
“Rritja ekonomike në Ballkanin Perëndimor në kohën e krizës globale financiare ishte më shumë rezultat i likuiditetit të gjerë global dhe hyrjeve të paqëndrueshme të kapitaleve, se ai i progresit të vërtetë në reformën ekonomike. Provë e qartë e dobësisë së modelit ekonomik rajonal mund të jetë niveli tejet i lartë i papunësisë, që në shumë vende, madje edhe në kulmin e bumit të parakrizës ishte në masën mbi 20 për qind”, thekson Poul Thomsen, Drejtor i Departamentit Europian në FMN duke cituar raportin e vijuar më tej në argumentet e stopimit të ekonomisë së këtyre vendeve ku përfshihemi dhe ne.
“Rritja ekonomike gjatë periudhës së paskrizës në vendet e Ballkanit Perëndimor ka qenë e dobët. Mjedisi i jashtëm ka qenë i pafavorshëm, mirëpo është pikërisht procesi i papërfunduar i reformave që po frenon arritjen e niveleve të të ardhurave të ekonomive më të pasura të Bashkimit Evropian”, citon Thomsen.
Sugjerimet e FMN-së
Raporti jep një serë sugjerimesh për vendet e Ballkanit.
Një rekomandim parësor është vijimi i procesit të transformimit strukturor të ekonomisë, duke vijuar reformat e duke thelluar nivelin e privatizimeve.
“Rigjallërimi i fuqishëm i ritmit të reformave do të jetë faktor thelbësor në përmirësimin e standardeve të jetesës dhe në rigjallërimin e konvergjencës në të ardhurat”, vijon raporti.
Sfida kryesore me të cilën rajoni do të ballafaqohet në të ardhmen është përfundimi i procesit të transformimit strukturor që ka filluar dy dekada më parë.
Në këto kushte, procesi i anëtarësimit të Bashkimin Europian, konsiderohet si katalizatori kryesor për reformat te shtetet e reja anëtare, por që deri më tani duket se nuk ka dhënë efektin e kërkuar. Ndaj, në fund të raportit, FMN evidenton nevojën e një “shtyse të guximshme” për reformat.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn